**Ahmed Wali Karzai** (født 1961 i Karz ved Kandahar i Afghanistan, død 12. juli 2011 i Kandahar) var den yngste halvbroren til Hamid Karzai. Han var provinsrådsleder og var *de facto* leder for Kandahar-provinsen, selv om provinsen hadde guvernør. Han ble skutt og drept av en av sine livvakter den 12. juli 2011.

Liv og virke
------------

### Bakgrunn

Han var sønn av Abdul Ahad Karzai.

Etter Den røde armés innmarsj i Afghanistan i 1979, som markerte begynnelsen av den sovjetisk-afghanske krig, dro han med sin familie i landsflyktighet til USA. Familien drev restauranter i San Francisco, Boston, Chicago og Baltimore.

På midten av 1990-tallet flyttet han til Pakistan, der han sammen med Hamid Karzai rekrutterte styrker til kampen mot Taliban.

### Tilbake til Afghanistan

Etter at Hamid Karzai mot slutten av 2001 var blitt utnevnt til afghansk president, ble Ahmad Wali Karzai i 2005 valgt til leder av provinsrådet for provinsen Kandahar. Han gikk for å være en av de mektigste afghanere, og var for mange et symbol for landets nepotisme og korrupsjon. Han ble også beskyldt for å være involvert i narkotikahandel.

### CIA

I oktober 2009 rapporterte *The New York Times* at Karzai mottok utbetalinger fra det amerikanske CIA for «en rekke tjenester», inkludert rekruttering til en afghansk paramilitær gruppering i regi av CIA i Kandahar-regionen. Disse anklagene ble benektet av Karzai-familien som kalte dette for rykter og løgn.

### Karzai og Taliban

Karzai overlevde en rekke attentatforsøk gjennomført av Taliban, og minst to angrep mot regjeringskontoret hans i hovedstaden Kandahar. Ett angrep skjedde i november 2008, og det andre angrepet fant sted i april 2009. Ifølge Karzai har minst ni selvmordsbombere mistet livet i forsøk på å drepe ham.[]

Rapporter sa at Karzai ble skutt to ganger med en pistol, en gang i hodet og en gang i brystet, da han kom ut av badet i sin egen residens. Attentatmannen skal ha vært en mangeårig bekjent av Karzai-familien og en av Karzai-familiens mest betrodde sikkerhetsvakter. Overfallsmannen skal ha blitt drept umiddelbart av andre livvakter, og kroppen hans ble hengt på et nærliggende torg i all offentlighet.

Referanser
----------

1. ↑   www.bbc.co.uk[Hentet fra Wikidata]
2. 1 2 3  *Symbol für Vetternwirtschaft*, ORF, 1011-07-12, lest 2011-07-12
3. ↑   Friederike Böge: *Der heimliche Herrscher von Kandahar*, Frankfurter Allgemeine Zeitung, 2011-07-12, lest 2011-07-13
4. ↑  «Bror av afghansk leder sa at han har ikke fått penger av C.I.A.». *cnn* **(engelsk)**. 2009. Besøkt 27. januar 2019.
5. ↑  «Karzai brødrene angreper tilbake». *thedailybeast* **(engelsk)**. 2009. Besøkt 27. januar 2019.
6. ↑  «Karzais bror 'overlever angrep'». *BBC News* **(engelsk)**. 2009. Besøkt 27. januar 2019.
7. ↑  «Selvmordsbomber angripet afghansk regjeringskontor». *web.archive* **(engelsk)**. 2009. Archived from the original on 6. november 2012. Besøkt 27. januar 2019. CS1-vedlikehold: Uheldig URL (link)
8. ↑  «Mistenkte arrestert i Wali-mordet». *pajhwok news* **(engelsk)**. 2011. Besøkt 27. januar 2019.
9. ↑  «Ahmed Wali Karzai var et uunnværlig problem». *csmonitor* **(engelsk)**. 2011. Besøkt 27. januar 2019.

|  |  |
| --- | --- |
| Oppslagsverk/autoritetsdata | Encyclopædia Britannica
 |